 2                                  Broj: Ppž-7643/2026

	            
	     Republika Hrvatska
Visoki prekršajni sud Republike Hrvatske
  Zagreb
Broj: Ppž-7643/2026

R E P U B L I K A   H R V A T S K A

R J E Š E N J E

Visoki prekršajni sud Republike Hrvatske, u vijeću sastavljenom od sutkinja Anđe Ćorluke predsjednice vijeća te Ivanke Mašić i Nade Horvatović članica vijeća, uz sudjelovanje sudskog savjetnika Ivice Ožbolta kao zapisničara, u prekršajnom predmetu protiv okr. Željka Bilića, zbog prekršaja iz članka 22. st. 5. Zakona o zaštiti od nasilja u obitelji („Narodne novine“, broj: 70/17, 126/19, 84/21, 114/22, 36/24), odlučujući o žalbi tužitelja Ministarstva unutarnjih poslova, Policijske uprave požeško-slavonske, Policijske postaje Pleternica, podnesenoj protiv presude Općinskog suda u Požegi, broj: Pp-800/2026-5 od 6. srpnja 2026., u sjednici vijeća održanoj 1. rujna  2026.

r i je š i o   j e

Prihvaća se kao osnovana žalba tužitelja Ministarstva unutarnjih poslova,  Policijske uprave požeško-slavonske, Policijske postaje Pleternica, pobijana presuda ukida i predmet vraća prvostupanjskom sudu na ponovno suđenje i odluku. 

Obrazloženje

1. Pobijanom presudom okr. Željko Bilić je proglašen krivim zbog prekršaja iz članka 22. st.5. Zakona o zaštiti od nasilja u obitelji, činjenično opisanog u izreci presude te mu je izrečena novčana kazna u iznosu od 1.700,00 eura (tisuću sedamsto).

1.1. Okr. se uračunava vrijeme provedeno u zadržavanju kao 73,64  eura  novčane kazne, tako da okr. na ime novčane kazne je dužan  platiti iznos od 1.626,36 eura.

1.2. Temeljem čl. 130. st. 1. i 2. t. 3. Prekršajnog zakona okrivljeniku je određena mjera opreza zabrane približavanja, uspostavljanja i održavanja veze s majkom Marom Bilić na udaljenosti manju od 100 metara i to u trajanju od dva mjeseca odnosno dok traje potreba za istom, a u najduljem trajanju do pravomoćnosti odluke u ovom prekršajnom postupku. 

1.3. Okrivljenik je obvezan na plaćanje troškova prekršajnog postupka u paušalnom iznosu od 40,00 (četrdeset) eura. 

2. Protiv te presude tužitelj Policijska uprava požeško-slavonska, Policijska postaja Pleternica je pravodobno podnio žalbu navodeći da sud nije obrazložio, ni je dao razloge zbog čega nije okrivljenik izrekao predloženu kaznu zatvora, niti je obrazložio zbog čega nisu izrečene predložene zaštitne mjere zabrane približavanja, uznemiravanja i uhođenja žrtve nasilja u obitelji majke Mare Bilić, kao i zaštitna mjera udaljenja iz zajedničkog kućanstva. 

3. Predlaže da se žalba prihvati.

4. Žalba je osnovana.

5. Visoki prekršajni sud Republike Hrvatske, kao drugostupanjski sud, na temelju članka 202. stavka 1. Prekršajnog zakona („Narodne novine“, broj: 107/07., 39/13., 157/13., 110/15., 70/17., 118/18. i 114/22.) ispitao je pobijanu prvostupanjsku presudu iz osnova i razloga iz kojih se ona pobija žalbom, a po službenoj dužnosti ispitao je jesu li presudom na štetu okrivljenika  povrijeđene odredbe prekršajnog materijalnog prava i bitne povrede postupka na koje ovaj Sud pazi po službenoj dužnosti. 

6. Iz stanja spisa proizlazi da je tužitelj predlagao izricanje zaštitne mjere zabrane približavanja, uznemiravanja ili uhođenja žrtve nasilja majke Mare Bilić, kao i zaštitne mjere udaljenja iz zajedničkog kućanstva, ali prvostupanjski sud u pobijanoj presudi nije odlučio o zaštitnim mjerama predloženim od strane tužitelja, odnosno nije utvrđivao odlučne okolnosti koje bi opravdavale primjenu ili ne primjenu predloženih  zaštitnih mjera.

7. Slijedom navedenog, prihvaćena je žalba tužitelja, ukinuta pobijana presuda i predmet vraćen prvostupanjskom sudu na ponovno suđenje i odluku koji će u novom postupku u odnosu na predložene zaštitne mjere dati obrazložene razloge za primjenu ili ne primjenu istih.

8. Zbog naprijed izloženih razloga, odlučeno je kao u izreci.

	       Zapisničar:
	
	Predsjednica vijeća:

	
	
	

	     Ivica Ožbolt, v.r.
	
	Anđa Ćorluka, v.r.



Rješenje se dostavlja Općinskom sudu u Požegi u 4 otpravka: za spis, okrivljenika i tužitelja.

Za točnost otpravka - ovlašteni službenik
			Upraviteljica zajedničke sudske pisarnice 
						       Edita Vrkljan

